হাওড়া ডিভিশনে বাতিল একাধিক ট্রেন, যাত্রী ভোগান্তির আশঙ্কা চরম

কলকাতা: আগামী সপ্তাহের শুরুতেই ফের একাধিক ট্রেন বাতিল (Train Cancellation) হতে চলেছে হাওড়া ডিভিশনে (Howrah Division)। রক্ষণাবেক্ষণ কাজের জন্য ট্রেন চলাচলে আনা হচ্ছে পরিবর্তন, এমনটাই জানাল পূর্ব রেল (Eastern Railways)। বিজ্ঞপ্তি দিয়ে রেল কর্তৃপক্ষ জানিয়েছে, ৪ থেকে ২৫ নভেম্বর পর্যন্ত ধাত্রীগ্রাম ও সমুদ্রগড় স্টেশনের মধ্যে আপ লাইনে চলবে রক্ষণাবেক্ষণের কাজ। এই সময়ের মধ্যে ৪, ৭, ১১, ১৪, ১৮, ২১ ও ২৫ নভেম্বর, মোট ৭ দিনে ট্রাফিক ও পাওয়ার ব্লক নেওয়া হবে। ফলে ওই দিনগুলিতে ব্যান্ডেল থেকে ৩৭৭৪১ ও কাটোয়া থেকে ৩৭৭৪২ নম্বর লোকাল ট্রেন বাতিল থাকবে।

আরও পড়ুন: ডেঙ্গি দমনে ৭৫০ কোটি খরচ করবে রাজ্য! কী কী ব্যবস্থা? জেনে নিন

হাওড়া ডিভিসনে রক্ষণাবেক্ষণ সংক্রান্ত কাজের জন্য ট্রেন চলাচলে নিয়ন্ত্রণ
हावड़ा मंडल के तहत रखरखाव कार्य के लिए ट्रेनों की नियंत्रण व्यवस्था
REGULATION OF TRAINS FOR MAINTENANCE WORK OVER HOWRAH DIVISION pic.twitter.com/vXwQMiyvPC

— Eastern Railway (@EasternRailway) October 31, 2025

তাছাড়া, ৩৭৭৪৩ ব্যান্ডেল-কাটোয়া লোকাল ব্যান্ডেল থেকে বিকেল ৪টা ৩০ মিনিটের পরিবর্তে ৫টা ২০ মিনিটে ছাড়বে বলে জানানো হয়েছে। রেল জানিয়েছে, ব্লকের সময় কিছু ট্রেন ঘুরপথে চালানো হবে অথবা দেরিতে চলবে। যাত্রীদের আগাম সতর্ক থাকার পরামর্শ দিয়েছে কর্তৃপক্ষ।

উল্লেখ্য, এই রক্ষণাবেক্ষণ কাজ শুরু হওয়ার কথা ছিল গত ১৬ অক্টোবর থেকে ২১ নভেম্বর পর্যন্ত। কিন্তু রাস পূর্ণিমার কারণে সেই সময়সূচি বাতিল করে নতুন তারিখ নির্ধারণ করা হয়েছে। ফলে সপ্তাহের শুরুতেই ফের পাওয়ার ব্লকের জেরে যাত্রী ভোগান্তির আশঙ্কা দেখা দিয়েছে।

দেখুন আরও খবর: